รู้จักความสัมพันธ์แบบ Polyamory ‘มีคนรักหลายคน’ เพราะเราสามารถตกหลุมรักได้มากกว่าหนึ่งคน
ความรักเป็นเรื่องของคนสองคน ประโยคสุดคลาสสิกที่ใครๆ ก็ต่างคุ้นหู ประโยคที่นำเสนอภาพแทนของความรักที่มีเพียงเธอกับฉันและโลกอันหอมหวานสดใส ความรักที่เป็นไปตามครรลองของสังคม ประพฤติปฏิบัติตัวอยู่ในรีต รักเดียวใจเดียว แต่ไม่ใช่ทุกคนหรือเปล่าที่จะมีเพียงรักเดียวได้อย่าเพิ่งดราม่าและเข้าใจว่าเรากำลังนำเสนอเรื่องราวที่ชี้นำให้ผู้อ่านทำผิดศีลธรรมหรือทำตัวนอกรีต แต่นี่คือสิ่งที่เราอยากให้คุณเข้าใจว่าในโลกใบใหญ่ของเรายังมีรูปแบบความสัมพันธ์อีกมากมายที่เกิดขึ้น และแน่นอนว่ามันเป็นเรื่องของเขา คุณไม่จำเป็นต้องรู้ก็ได้ แต่ถ้าหากพบเจอสักครั้ง เราก็อยากให้คุณทำความเข้าใจว่าความรักอาจไม่ใช่แค่เรื่องของคนสองคน เพราะในหลายๆ ความสัมพันธ์ ความรักอาจเป็นเรื่องของคนสามคน สี่คน หรือมากกว่านั้นก็ได้ เพราะมนุษย์เราอาจสามารถตกหลุมรักคนได้มากกว่าหนึ่งคนไอเดียดังกล่าวมีชื่อเรียกว่าว่า ความสัมพันธ์แบบมีคนรักหลายคน หรือ Polyamory คือการที่มนุษย์มีความสัมพันธ์ในเชิงโรแมนติกกับคู่รักที่คบหาดูใจกันมากกว่าหนึ่งคน อาจจะสอง สาม สี่ หรือห้า หรือแล้วแต่คนในความสัมพันธ์นั้นๆ จะตั้งกฎของตัวเองขึ้นมา โดยสารตั้งต้นของความสัมพันธ์นี้เกิดขึ้นจากการ ตกหลุมรักคนมากกว่าหนึ่งคน เช่น A คบอยู่กับ B โดย A และ B มีความพึงพอใจใน C ส่วน C เองก็พึงใจกับทั้ง A และ B ฉะนั้นหมายความว่า A B และ C ต่างชอบพอซึ่งกันและกัน จึงคบกันแบบสามคน อย่างนี้แหละที่เราเรียกว่า Polyamory แต่ในความเป็นจริงแล้วความสัมพันธ์นี้ก็ยังมีรูปแบบที่ยิบย่อยลงไปอีก เช่นภาพจากหนังเรื่อง Y Tu Mama Tambien (2001)อย่าเพิ่งปวดหัวไปก่อน และทั้งนี้คุณจะต้องแยกความสัมพันธ์แบบนี้ออกจากการสวิงกิ้ง การแลกเปลี่ยนคู่นอน หรือความสัมพันธ์แบบ Bigamy ที่มีสามีหรือภรรยาสองคน (การจดทะเบียนซ้อน) ไปก่อนเลย เพราะการมีคนรักหลายคนในที่นี้ยังไม่ได้ก้าวไปถึงขั้นการแต่งงาน แต่มีกฎเป็นของตัวเอง อย่างการดูแลซึ่งกันและกันเหมือนคู่รักทั่วไป เพียงแต่มีตัวประกอบในจำนวนที่มากกว่าสองคน และสร้างความสัมพันธ์เชิงโรแมนติกพร้อมๆ กันกับคนที่มากกว่าหนึ่งคนแล้วความสัมพันธ์แบบมีคนรักหลายคน (Polyamory) แตกต่างอย่างไรกับความสัมพันธ์แบบเปิด (Open Relationship) ล่ะ ในเมื่อคุณก็สามารถจะไปมีเซ็กซ์กับอีกคนได้ แต่ความแตกต่างของความสัมพันธ์สองรูปแบบนี้อยู่ตรงที่ การผูกมัด นั่นหมายความว่าหากคุณอยู่ในความสัมพันธ์แบบมีคนรักหลายคน คือการที่คุณผูกมัดตัวคุณไว้กับคนอีกสองคนด้วย สถานะ มีความรู้สึกที่ดีต่อกันในเชิงโรแมนติก แต่กับความสัมพันธ์แบบเปิดนั้นเป็นเรื่องของคนสองคนที่เปิดโอกาสให้คู่รักของตนไปมี ความสัมพันธ์ กับคนอื่นๆ โดยไม่ผูกมัด ไม่มีความรู้สึกในเชิงโรแมนติกเข้ามาเกี่ยวข้อง ฉะนั้นคุณเข้าใจง่ายๆ ไปก่อนได้เลยว่า Polyamory ไม่ใช่ Open Relationship แต่ Polyamory สามารถเป็น Open Relationship ได้ภาพจากหนังเรื่อง Professor Marston and the Wonder Women (2017)ความสัมพันธ์แบบมีคนรักหลายคนนี้เกิดขึ้นเป็นเรื่องปกติในสังคมปัจจุบัน ซึ่งอาจเกิดกับคู่รักที่คบหากันมาอย่างยาวนาน การต้องการประสบการณ์ใหม่ๆ หรือความรู้สึกใหม่ๆ โดยในความสัมพันธ์เช่นนี้ก็เกิดคำถามขึ้นอีกว่า แท้จริงแล้วการคบสาม คบสี่ หรือมากกว่านั้น เป็นเพราะมนุษย์ต้องการความรักหรือต้องการเซ็กซ์ที่แตกต่างไป?คำตอบอาจจะเป็นทั้งสองอย่าง ซึ่งในแง่ของความสัมพันธ์แบบ Polyamory นี้ทำให้ประเด็นของ การนอกใจ กลายเป็นเรื่องไม่ผิดไป เหตุเพราะหากคุณคบสามอย่างถูกต้อง การที่คุณจะไปอี๋อ๋อกับใครอีกคนที่นอกเหนือไปจากคู่รักตัวเองก็ไม่ใช่เรื่องผิด เพราะนั่นก็คือคู่รักของคุณอีกคนเหมือนกัน นอกเสียจากว่าจะมี มือที่สี่ เข้ามา ซึ่งนั่นแล้วแต่พวกคุณจะตกลงกันเอาเองว่าผิดหรือไม่ผิดแต่จุดบอดบางๆ ของความสัมพันธ์นี้ก็มีอยู่เช่นกันและเกิดขึ้นได้ง่ายมาก โดยเฉพาะการให้น้ำหนักกับความสัมพันธ์ของคนสองคนให้ พอดี ซึ่งแน่นอนว่าความพอดีของคนเราไม่เท่ากัน ฉะนั้นความสัมพันธ์นี้อาจเกิดลักษณะของความอิจฉาหรือความน้อยอกน้อยใจขึ้นได้ หากใครสักคนประพฤติตัวหรือให้ความรักไม่เท่ากับอีกคน ก่อเกิดเป็นความหึงหวงถึงขั้นรุนแรงได้ความสัมพันธ์เช่นนี้เป็นเรื่องผิดหรือไม่ เราไม่รู้ นั่นเป็นมุมมองและทัศนคติปักเจกบุคคล แต่บางทีเรื่องความสัมพันธ์และความรัก อาจไม่มีเรื่องไหนผิดหรือถูกเลยก็ได้ ถ้าคนกลุ่มนั้นยินยอมพร้อมใจอย่างเปิดใจกว้างจริงๆ หากจะผิดก็ผิดแค่เพียงการไม่เดินตามความเหมาะสมของสังคมที่สร้างไอเดียเรื่อง ผัวเดียวเมียเดียวแต่ในความเป็นจริงแล้วมนุษย์ต่างมีความคิดและความรู้สึกที่หลากหลาย ฉะนั้นกรอบของการบอกว่า ควรต้องมีผัวเดียวเมียเดียว อาจไม่สามารถใช้ได้กับทุกคน แต่ขณะเดียวกันการมีคนรักหลายคนก็อาจไม่ใช่ทางออกสำหรับทุกคนเช่นกันพิสูจน์อักษร: 
ความสัมพันธ์แบบมีคนรักหลายคน หรือ Polyamory คือการที่มนุษย์มีความสัมพันธ์ในเชิงโรแมนติกกับคู่รักที่คบหาดูใจกันมากกว่าหนึ่งคน อาจจะสอง สาม สี่ หรือห้า หรือแล้วแต่คนในความสัมพันธ์นั้นๆ จะตั้งกฎของตัวเองขึ้นมา โดยสารตั้งต้นของความสัมพันธ์นี้เกิดขึ้นจากการ ตกหลุมรักคนมากกว่าหนึ่งคนความสัมพันธ์แบบมีคนรักหลายคนนี้เกิดขึ้นเป็นเรื่องปกติในสังคมปัจจุบัน ซึ่งอาจเกิดกับคู่รักที่คบหากันมาอย่างยาวนาน หรือต้องการประสบการณ์และความรู้สึกใหม่ๆอย่าเพิ่งเข้าใจว่าเรากำลังนำเสนอเรื่องราวที่ชี้นำให้ผู้อ่านทำผิดศีลธรรมหรือทำตัวนอกรีต แต่นี่คือสิ่งที่เราอยากให้คุณเข้าใจว่าในโลกใบใหญ่ของเรายังมีรูปแบบความสัมพันธ์อีกมากมายที่เกิดขึ้น